Document ID: /roh_data/filtered/fineweb-2-filterrobots_roh.jsonl.gz/72208

Ils lais da fermada sin l'entir mund pudessan perder radund in quart da lur capacitad fin il 2050. Quai mussa in studi da las Naziuns Unidas. Tar ils lais en Svizra vegn schizunt discurrì dad ina perdita dad in terz. La raschun èn sediments che vegnan purtads dals flums ed emplainan il patschigl dals lais.
Quai saja preoccupant cunquai ch'il mund saja gia confruntà cun ulteriurs problems dal provediment da l'aua, uschia las Naziuns Unidas. La perdita totala vegn stimada sin 1,65 billiuns meters cubic, quai correspunda a l'aua che l'India, la China, l'Indonesia, la Frantscha ed il Canada consumeschan ensemen durant in onn.
Or da l'archiv: